प्रहरीले अभियुक्तलाई पक्राउ गर्न नेपाल–भारत सीमा क्षेत्रमा व्यापक जनशक्ति परिचालन गरेको जनाइएको छ । घटनापश्चात् सुनसरीका प्रहरी प्रमुख राजन अधिकारी र सशस्त्र प्रहरी बल सीमा सुरक्षा कार्यालय सुनसरीका प्रमुख एसपी सुरेश श्रेष्ठ भारतको सुपोल जिल्लाका सुरक्षा प्रमुखसँग भेट गरी अपराधीलाई पक्राउ गर्न सहयोग गर्न आग्रह गरी फर्किएका छन् । भारतीय सुरक्षा अधिकारीले अपराधीलाई पक्राउ गर्न सक्दो सहयोग गर्ने प्रतिबद्धता जनाएको एसपी श्रेष्ठले बताए ।
